Straatligkinders & Francois Van Coke Stel "Dapper" Vry
Home»Entertainment»Music»Straatligkinders & Francois Van Coke Stel "Dapper" Vry
By Henno Kruger Nov 19, 2021 Music 3 Mins Read10 Views
Straatligkinders is terug met 'n splinternuwe enkelsnit vry genaamd "Dapper". Die enkelsnit, 'n samewerking met Francois Van Coke, kom kom ná die vrystelling van hul vorige enkelsnit, 'Kom Saam' in Augustus vanjaar. Albei aanbiedinge vorm deel van 'n versameling splinternuwe liedjies en samewerkings vanaf die groep.
Meer inligting oor "Dapper"
Vir "Dapper" het Straatligkinders teruggekeer na hul 2006-rock-wortels en die liedjie bevat groot kitaar-riffs en dreunende drom-grooves met Bouwer en Francois se kenmerkende sangstemme in die koor.
Bouwer Bosch vertel ons meer hoe die liedjie gebeur het
"Toe ek die refrein geskryf het, het ek net geweet dat ons vir Francois op hierdie liedjie moes kry. Die boodskap en die sleutel waarin die liedjie is, het net reg gevoel. Ons is natuurlik groot bewonderaars van Francois en al sy musiekprojekte, so dit het 15 jaar geneem voordat die samewerking gebeur het. Die liedjie is belangrik en soms moet jy net wag totdat die regte liedjie kom, en dit is daardie liedjie vir ons."
Francois Van Coke vertel ons meer
"Straatligkinders het vir my 'n song voorgelê wat basies klaar was; ek het daarvan gehou en binne 'n minuut vir Bouwer gesê ek's in. Ons speel al shows saam sedert 2004, en ons het nog nooit 'n verhoog gedeel of iets saam gedoen in al die jare nie. Dis interessant, want ons kom van dieselfde background af. Ek is opgewonde oor die tune want ek hou baie daarvan en ek dink ons fans gaan ook baie daarvan hou!"
Die video vir die enkelsnit is in Oktober by The Alexander Theatre in Johannesburg geskiet, en Damiane van Reenen, Werner Botha en Bouwer Bosch was aan die stuur van regie. Aanhangers kan uitsien na 'n vinnige, energieke, rou, kleurvolle en treffende vertoningsvideo; 'n aanbieding wat deur jou oë na jou hart beweeg.
Jy kan "Dapper" HIER stroom / download.
Ek moet sê dat hierdie liedjie nogals verfrissend is in die hittegolf wat ons huidiglik hier in Gauteng beleef. Eks nuuskierig om te hoor wat Straatligkinders en Francois Van Coke ons kant toe gaan gooi in die nabye toekoms.